MÓRÁGY KÖZSÉG ÖNKORMÁNYZAT

Képviselő-testülete

**Szám: Mo/122-4/2022.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2022. április 21-én** 16 órakor a Községházán megtartott **rendkívüli** ülésén.

**Jelen vannak:** Glöckner Henrik polgármester, Illés Béla,

Nagy Jánosné, Ördög Zoltán (4fő)

**Igazoltan távol van:** Horváth Dániel képviselő

**Tanácskozási joggal megjelent:** Filczinger Ágnes jegyző

**Jegyzőkönyvvezető:** Simondi Zoltánné igazgatási előadó

Glöckner Henrik polgármester köszöntötte a képviselő-testület tagjait. Megállapította, hogy a testület határozatképes, az ülést megnyitotta. A képviselő-testület a napirendi javaslatot egyhangúlag támogatta.

**Napirendi javaslat:**

**Napirendi pontok:**

1. **Mórágy Községért kitüntető cím adományozásáról**

 Előterjesztő: Glöckner Henrik polgármester

1. **Egyéb**

**Napirendi pontok tárgyalása:**

1. **Mórágy Községért kitüntető cím adományozásáról**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy Dr. Elimringi David Mremi háziorvos 1997. május 1 óta látja el a településen az orvosi feladatokat, így az idén már 25 éves jubileumát ünnepli. Az önkormányzati kitűntetések és alapításáról és adományozásáról szóló 4/2016.(V.2.) önkormányzati rendelet alapján javasolja a testületnek, hogy Dr. Elimringi David Mremi háziorvosnak „Mórágy Községért” kitüntető címet adományozzon.

Úgy gondolja, hogy a háziorvos a község lakóinak egészsége érdekében kifejtett 25 éves áldozatos, magas színvonalú munkájával hozzájárult Mórágy települése fejlődéséhez.

A kitüntetés egy Bronzplakettől áll, melynek egyik oldalán a község címere a másik oldalán Mórágyért felírat áll.

Az adományozásról oklevelet kell kiállítani és a kitüntet személynek 75.000,- Ft ajándéktárgy adományozható.

Május 7-én kerülne ünnepélyes keretek között a kitüntető cím átadására, természetesen erről az orvosnak egyelőre nincs tudomása.

Kérte a képviselőket vitassák meg a kitüntető cím adományozását.

A képviselők a polgármester javaslatával egyetértettek, ők is úgy gondolták, hogy a háziorvos méltó arra, hogy a Mórágy Községért kitüntető cím megkapja.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*…/2022.(IV.21.) Képviselő-testületi határozat*

*„Mórágy Községért” cím adományozásáról*

*Mórágy Község Önkormányzat Képviselő-testülete úgy határozott, hogy Dr. Elimringi David* *Mremi mórágyi lakos részére Mórágy Községért kitüntető címet adományoz munkásságának elismeréséül, a község lakóinak egészsége érdekében folytatott 25 éves áldozatos, magas színvonalú munkájáért, mellyel hozzájárult Mórágy település fejlődéséhez.*

*A kitüntető címet 2022. májusában ünnepély keretein belül kívánja átadni.*

*A Képviselő-testület felkéri a polgármestert a díj adományozáshoz kapcsolódó díszoklevél és ajándék beszerzésére.*

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatot hozta:

**38/2022.(IV.21.) Képviselő-testületi határozat**

**„Mórágy Községért” cím adományozásáról**

Mórágy Község Önkormányzat Képviselő-testülete úgy határozott, hogy Dr. Elimringi David Mremi mórágyi lakos részére Mórágy Községért kitüntető címet adományoz munkásságának elismeréséül, a község lakóinak egészsége érdekében folytatott 25 éves áldozatos, magas színvonalú munkájáért, mellyel hozzájárult Mórágy település fejlődéséhez.

A kitüntető címet 2022. májusában ünnepély keretein belül kívánja átadni.

A Képviselő-testület felkéri a polgármestert a díj adományozáshoz kapcsolódó díszoklevél és ajándék beszerzésére.

Határidő: azonnal

Felelős: Glöckner Henrik polgármester

Határozattal értesítve: Bonyhádi Közös Önkormányzati Hivatal Mórágyi Kirendeltségének gazdálkodási ügyintézője

A nyílt testületi ülésen több kérdés, hozzászólás nem volt, a polgármester megköszöni az azon való részvételt, és az ülést 16 óra 30 perckor bezárja.

Kmft.

**Glöckner Henrik Filczinger Ágnes**

 polgármester jegyző